Konstantin Balmont
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russland og Sovjetunionens litteratur 1900-1990
Konstantin Balmont var en russisk lyriker og representant for den eldre generasjonen av symbolister. Noen år etter revolusjonen emigrerte han til Vest-Europa, der han bodde resten av sitt liv.
Balmont debuterte i 1885 med noen lyriske dikt som vakte liten oppmerksomhet. I 1894 kom diktsamlingen Under nordlig himmel (Pod severnym nebom), som fikk god kritikk. Blant hans følgende diktsamlinger er Stillhet (Tisjina, 1898), Brennende bygninger (Gorjasjtsjije zdanija, 1900) og La oss bli som solen (Budem kak solntse, 1903).Balmont var påvirket av fransk symbolisme, og hans dikt preges av språklig musikalitet og dristig rytmikk. En rekke av diktene er tonesatt av russiske komponister, som Sergej Prokofjev, Sergej Rakhmaninov og Igor Stravinskij. Han utga også mange oversettelser av varierende verdi, blant annet av Henrik Ibsen, Edgar Allen Poe og Walt Whitman. Les mer i Store norske leksikon Russlands litteratur russisk lyrikk